คือผมกินอาหารที่ปนน้ำลายสุนัข นิดหน่อยครับ จะเป็นอะไรไหมครับ เป็นสุนัขที่เลี้ยงเองครับ อายุไม่ถึงปีน่าจะ11เดือนครับ สุนัขฉีดยาครบแล้วครับ ( แบบเป็นมือที่เลอะน้ำลายแทบจะนิดเดียวครับแล้วมาหยิบอาหารในจาน ) แต่ผมตักส่วนที่หยิบตรงนั้นทิ้งแล้วนะครับ
สวัสดีค่ะ การนำมือที่เปื้อนน้ำลายสุนัขมาหยิบจับอาหารทาน โอกาสในการติดเชื้อพิษสุนัขบ้า อาจมีได้ แต่ก็ถือว่าน้อยมาก ดังนั้น หากเป็นสุนัขที่เลี้ยงเอง และได้ฉีดวัคซีนป้องกันพิษสุนัขบ้าไปแล้ว อาจใช้วิธีสังเกตอาการสุนัขไปก่อน หากสุนัขไม่มีอาการผิดปกติภายใน 3-4 วัน แสดงว่าสุนัขไม่น่าจะเป็นโรคพิษสุนัขบ้า และหากสุนัขไม่ตายภายใน 14 วัน แสดงว่าสุนัขไม่ได้เป็นโรคพิษสุนัขบ้า และก็จะไม่ติดโรคพิษสุนัขบ้าค่ะ และไม่จำเป็นต้องไปฉีดวัคซีนป้องกันพิษสุนัขบ้าค่ะอย่างไรก็ตาม การทานอาหารที่อาจปนเปื้อนน้ำลายสุนัขเลีย อาจเสี่ยงต่อการได้รับเชื้อแบคทีเรียต่างๆ ที่อาจทำให้เกิดอาการเป็นพิษหรือท้องเสียได้ รวมถึงอาจเสี่ยงต่อการติดเชื้อพยาธิด้วย ดังนั้นควรสังเกตว่าเกิดอาการต่างๆ ตามมาหรือไม่ เช่น คลื่นไส้ อาเจียน ปวดท้อง ท้องเสีย เป็นต้น